OpenLLM-France/wikimedia huggingface dataset:
# Isabel de Naverán

Isabel de Naverán (Getxo, Bizkaia, 1976) ikertzailea, irakaslea, editorea eta komisarioa da.

## Biografia

Artean doktorea da UPV/EHUn, eta Artes ikerketa-taldeko kidea Madrilen. Artea, koreografia garaikidea eta performancea lotzen dituen bidegurutzean ikertzen ari da, kuratoretzako, edizioko eta idazketako proiektuetan. Ikertzaile AZ-kide gisa, La ola en la mente proiektua garatu du, idazketa somatikoan oinarritua, entzuteko eta kuratoretzako modu gisa.
2010ean, Leire Vergara, Miren Jaio eta Beatriz Caviarekin batera ‘Bulegoa z/b’ sortu zuen, eta proiektu horri lotuta egon zen 2018ra arte. 2017az geroztik, Madrilgo Reina Sofía Museoko zuzeneko arteen kuratoretzaz arduratzen da. Elipsiak dantza-zikloaren komisarioa izan zen Bilboko Azkuna Zentroan (2016-2018), eta 2019an, Julia Morandeirarekin batera, Un lugar en el que poder hundirse en Getxo lana. 2020-2021 bitartean, honen komisarioa da: Irudia Aztertzeko XXVI. Jardunaldiak: Por qué cuerpos, Para qué historias, Dos de Mayo Arte Zentroa, Móstoles, Madril. Denborari buruzko kezka dago bere ikerketetan, hasi koreografia hedatuan denbora zinematografikoa ekoizteari buruzko doktorego- tesitik (2010) eta gorputz transmisioan eta denbora historikoaren kontzeptua praktika iragankor eta iheslarietatik berrikusten dituzten egungo proiektuetaraino. 2016. urtean, Envoltura, historia eta sinkopea proiektua garatzen hasi zen.

## Proiektuak

* La ola en la mente.
* Envoltura, historia eta sinkopea.

## Argitalpenak

* Hacer Historia. Reflexiones desde la práctica de la danza (2010) y
* Lecturas sobre danza y coreografía (Amparo Écijarekin, 2013)
* Envoltura, historia y síncope.(Caniche, 2021)
* Ritual de duelo.(Consonni, 2022)

## Erreferentziak

* 1 2 «Isabel de Naverán» Azkuna Zentroa (Noiz kontsultatua: 2023-04-04).
* ↑ «Isabel de Naverán | La Porta BCN» laportabcn.com (Noiz kontsultatua: 2023-04-04).
* ↑ «Isabel de Naverán | Tabakalera» www.tabakalera.eus (Noiz kontsultatua: 2023-04-04).
* ↑ «La ola en la mente. Isabel de Naverán» IVAM (Noiz kontsultatua: 2023-04-04).
* ↑ Press, Europa. (2023-02-21). «Isabel de Naverán explora a l'IVAM les connexions entre l'escriptura, la dansa i el pas del temps» www.europapress.es (Noiz kontsultatua: 2023-04-04).
* ↑ beafernandez. (2017-10-05). «Isabel de Naverán» La Poderosa (Noiz kontsultatua: 2023-04-04).
* ↑ Segovia, Pau. (2022-12-15). «Isabel de Naverán resignifica el concepto de la muerte en su libro ‘Ritual de duelo’» Diario de Mallorca (Noiz kontsultatua: 2023-04-04).

## Kanpo estekak

* Datuak: Q117428328
# Isabel Zubiaurre

Isabel Zubiaurre Molina (Madril, Espainia, 1985eko abuztuaren 25a) madrildar telebista aurkezlea eta meteorologoa da. Lurraren Fisikan doktorea eta Geofisika eta Meteorologian masterduna da.

## Bizitza

Isabel Zubiaurre Madrilen jaio zen 1985eko abuztuaren 25ean. 2004 eta 2009 urteen artean Fisika ikasi zuen Madrilgo Complutense Unibertsitateko Zientzia Fisikoen Fakultatean. 2009ko irailetik 2010ko irailera Geofisika eta Meteorologiako masterra egin zuen. Jarraian, 2010eko urrian, Lurraren Fisikako doktorego-ikastaroa egiteari ekin zion. 2016an doktoratu zen, Fisika Atmosferikoan espezializatuz, Natalia Calvo Fernández irakaslearen zuzendaritzapean landu zuen La señal de El Niño Modoki en la estratosfera (euskaraz: El Niño Modokiren aztarna estratosferan) doktore-tesia defendatu ondoren.
2012ko abuztutik 2014ko irailera Gaztela eta Leongo CYLTV telebista-kate publiko eta autonomikoko meteorologoa eta iragarpen meteorologikoen aurkezlea izan zen.
2015eko martxotik 2017ko urtarrilera La Sexta telebista kateko meteorologoa eta eguraldiaren aurkezlea izan zen. Handik Televisión Españolara aldatu zen informazio meteorologikoaren lantaldean aritzeko. 2018ko apirilean La Sexta telebista-katera itzuli zen Estación laSexta saioa aurkezteko eta Al Rojo Vivo eta Más Vale Tarde saioetan eguraldiaren berri-emateko.
2019an Zapeando telebista-saioan ere egon zen tertuliakide.
COVID 19 Pandemia sasoian ospetsu egin zen La Sexta Katerako eguraldiaren iragarpenak arbeltxo baten bidez, etxetik egiten baitzituen. 2023an eszedentzian zegoela, hauxe iragarri zuen:
   Urarengatiko gerra izango da eta beroa jasatea baino okerragoa izango da

## Erreferentziak

* ↑ Isabel Zubiaurre FormulaTVn
* ↑ Isabel Zubiaurren Instagram-eko argitalpena
* ↑ Isabel Zubiaurren Instagram-eko argitalpena
* ↑ Quién es Isabel Zubiaurre, la meteoróloga que está desde hoy en ‘Pasapalabra’ como invitada
* ↑ (Gaztelaniaz) Madrilgo Complutense Unibertsitatea. E-prints Complutense: "La señal de El Niño Modoki en la estratosfera. (Noiz kontsultatua: 2021-01-10).
* ↑ (Gaztelaniaz) Borrego, Laura. (2012-08-31). «Apuesta por lo propio» El Norte de Castilla (Noiz kontsultatua: 2021-01-10).
* ↑ (Gaztelaniaz) «TVE ficha a la meteoróloga de La Sexta» Cadena Ser 2017-01-12 (Noiz kontsultatua: 2021-01-10).
* ↑ (Gaztelaniaz) Europa Press. (2018-04-30). sabel Zubiaurre se incorpora a laSexta a partir de este lunes como conductora de 'laSexta Meteo'. (Noiz kontsultatua: 2021-01-10).

## Kanpo estekak

* Isabel Zubiaurre Instagramen
* Isabel Zubiaurre Twitterren
* Datuak: Q50206528
# Huércanos

Huércanos Errioxako udalerria da, 2005ean 915 biztanle zituena.

## Ardogintza

Herria Errioxako ardoaren ekoizle nagusietakoa da "Errioxa Altua" azpieskuldean.

## Kanpo estekak

* Datuak: Q960301
* Multimedia: Huércanos / Q960301
# Huélamo

Huélamo Cuencako udalerria da, Serranía de Cuenca eskualdean dagoena.
2009ko urtarrilaren 1eko erroldaren arabera 116 biztanle zituen.

## Ikus, gainera

* Cuencako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q943437
* Multimedia: Huélamo / Q943437
# Huéneja

Huéneja Granadako udalerria da, Guadix eskualdean dagoena.
2008ko urtarrilaren 1eko erroldaren arabera 1.201 biztanle zituen.

## Ikus, gainera

* Granadako udalerrien zerrenda

## Kanpo estekak

* (Gaztelaniaz) Udalari buruzko webgunea.
* Datuak: Q575738
* Multimedia: Huéneja / Q575738
# Huépac (udalerria)

Huépac Mexikoko udalerri bat da. Sonora estatuan kokatua dago. 2010ean 1.154 biztanle zituen 421,92 km²ko azaleran. Herriburua [[Huépac (Huépac)|Huépac]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3844423
* Multimedia: Huépac Municipality / Q3844423
# Huérmeces del Cerro

Huérmeces del Cerro Guadalajarako udalerria da, Sierra norte de Guadalajara eskualdean dagoena.
2009ko urtarrilaren 1eko erroldaren arabera 45 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* Datuak: Q1654390
* Multimedia: Huérmeces del Cerro / Q1654390
# Huércal-Overa

Huércal-Overa Almeríako udalerria da. 2006ean 16.170 biztanle zituen.

## Demografia

Eboluzio demografikoa :
| Urtea | 1996 | 1998 | 2000 | 2001 | 2002 | 2003 | 2004 | 2005 | 2006 |
| Biztanleak | 13.756 | 13.839 | 13.999 | 14.293 | 14.672 | 15.059 | 15.540 | 16.156 | 16.170 |

## Ikus, gainera

* Eduardo López Albizu

## Kanpo estekak

* (Gaztelaniaz) Huércal-Overa - Huércal-Overako Udalaren webgune ofiziala
* (Gaztelaniaz) Huércal-Overa - Andaluziako Juntaren informazioa
* (Gaztelaniaz) Huércal-Overa - Almeríako Probintzia Aldundiaren webgunea
* Datuak: Q1372614
* Multimedia: Huércal-Overa / Q1372614
# Huérguina

Huérguina Cuencako udalerria da, Serranía de Cuenca eskualdean dagoena.
2009ko urtarrilaren 1eko erroldaren arabera 68 biztanle zituen.

## Ikus, gainera

* Cuencako udalerrien zerrenda

## Kanpo estekak

* Datuak: Q1902562
* Multimedia: Huérguina / Q1902562
# Huérmeces

Huérmeces Burgosko udalerria da, Odra-Pisuerga eskualdean dagoena.
2008ko urtarrilaren 1eko erroldaren arabera 125 biztanle zituen.

## Demografia

Bilakaera demografikoa :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2010 |
| 401 | 430 | 428 | 411 | 391 | 341 | 278 | 149 | 217 | 161 | 140 | 127 |

## Ikus, gainera

* Burgosko udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1765304
* Multimedia: Huérmeces / Q1765304
# Huélago

Huélago Granadako udalerria da, Guadix eskualdean dagoena.
2008ko urtarrilaren 1eko erroldaren arabera 391 biztanle zituen.

## Ikus, gainera

* Granadako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q575634
* Multimedia: Huélago / Q575634
# Huércal de Almería

Huércal de Almería Almeríako udalerria da.2006ean 3473 biztanle zituen.

## Kanpo estekak

* Huércal de Almería - Huércal de Almeríako Udala. web orri ofiziala
* Huércal de Almería -Andaluziako Juntaren informazioa
* Huércal de Almería - Almeríako Probintzia Aldundia
* Datuak: Q5277
* Multimedia: Huércal de Almería / Q5277
# Izan bainintzen Nafarroako errege

Izan bainintzen Nafarroako errege Aingeru Epaltzak idatzitako eleberri historikoa da. Erresuma eta fedea izeneko trilogiaren bigarren liburua da. Henrike III.a Nafarroakoak Margarita Frantziakoarekin ezkontzeko Parisera eginiko bidaia du ardatz liburuak.

## Erreferentziak

* ↑ ««Izan bainintzen Nafarroako Errege» lanarekin erresuma zaharra aztertzen darrai Epaltzak» Gara 2009-11-19.

## Kanpo estekak

* Datuak: Q12259958
# Izan zaitez zu

Izan zaitez zu Kauta taldearen lehen diskoa da, 2004an argitaratutakoa.

## Kantuen zerrenda

* Bizi
* Ekaitz anitz dago
* Etxean uso kalean otso
* Izan zaitez zu
* Mezulari
* Mina duzu bizi
* Non zaude
* Urruntasuna laburtuz
* Zaharrak berri
* Zoriontsu izan

## Kanpo estekak

* Datuak: Q12259959
# Izan bedi argia

"Izan bedi argia" Hebreerazko יְהִי אוֹר (yehi 'or) esaldiaren euskarazko itzulpena da. Esaldi hau Torahko Hasiera 1:3 bertsetean aurki daiteke. Itun Zaharraren itzulpenean, grezierako γενηθήτω φῶς (genēthḗtō phôs) eta latineko fiat lux eta lux sit erabili dira.

## Hasiera 1

Elizen Arteko Bibliaren euskarazko itzulpenaren arabera, kontakizuna honakoa da:
| « | $^1$ Hasieran, Jainkoak zeru-lurrak egin zituen. $^2$ Lurra nahas-mahas hutsa zen: leize handiaren gain ilunpea. Jainkoaren arnasa uren gainean zebilen. $^3$ Eta Jainkoak esan zuen: «Izan bedi argia». Eta izan zen argia. $^4$ Ikusi zuen Jainkoak argia ona zela eta bereizi egin zuen ilunpeetatik: $^5$ argiari «egun» eman zion izen eta ilunpeei «gau». Honela, lehen eguna burutu zen. | » |

## Jatorria eta etimologia

Hebrear Biblian esaldia יְהִי אוֹר‎ (yəhî ’ôr) da, bi hitzez osatua. יְהִי‎ (yəhî) "existitu/izan" aditzaren hirugarren pertsona maskulino singularraren forma jusiboa da, eta אוֹר‎ (’ôr) hitzak "argia" esan nahi du.
Koine grezierako Septuagintan esaldia "καὶ εἶπεν ὁ Θεός γενηθήτω φῶς καὶ ἐγένετο φῶς" — kaì eîpen ho Theós genēthḗtō phôs kaì egéneto phôs bezala itzuli zen. Γενηθήτω da γίγνομαι aditzaren forma inperatiboa, "izatera iritsi."
Latinezko lehen bertsioa Vetus Latinakoa da, eta bertan lux sit ("argia - utziozu izaten" edo "utzi argiari existitzen"), batzuetan erabili dena, baina ez dena itzulpen guztiz zehatza.
Vulgata bertsioan beste itzulpen bat ematen da: fiat lux. Esaldi osoa honakoa da: "dixitque Deus fiat lux et facta est lux" ("Eta Jainkoak esan zuen izan bedi argia, eta izan zen argia"). Fiat facio aditzaren ("egin") hirugarren petsona singular orainaldi pasibo subjuntiboa da.

## Erreferentziak

* ↑ Has 1:3
* ↑ (Ingelesez) Daily, The. «But what does it mean?» The Daily of the University of Washington (Noiz kontsultatua: 2023-03-26).
* ↑ «Latin verb 'facio' conjugated» www.verbix.com (Noiz kontsultatua: 2023-03-26).

## Kanpo estekak

* Datuak: Q2704440
# Izan invictus

Izan invictus ETB 1ek 2017an emititutako reality showa izan zen, non 18 lagunek oztopo lasterketetan trebatzeko helburuarekin lehiatu ziren. Julian Iantzik aurkeztu zuen, oztopo lasterkari eta Hernaniko Denontzat Invencible gimnasioko jabe den Isma Mateok lagunduta.
Partaideak 9 laguneko bi taldetan banatu ziren, eta talde bakoitzean El conquistador del fin del mundo (Conquis) saioan parte hartu zuten partaide biren osasun eta sasoi mailak baldintzatuko zuen abentura: talde urdinean Gorrotxak pisua galtzeko konpromisoa hartu zuen taldeari laguntzeko, talde gorrian Larreak pisua irabaztekoa. Talde gorriko kapitaina Manu Maritxalar boxealari ohia eta Conquiseko kapitain izandakoa izan zen, talde urdinekoa berriz Alex Ortega Conquiseko partaide izandakoa. Manuk 5. kapituluan utzi behar izan zuen saioa ukondoko lesio baten erruz, eta Isma Pereira Conquiseko partaide ohiak bete zuen bere papera banakako lehiara heldu arte 9. kapituluan.
Saio bakoitzean, bietako talde batek immunitatea lortuko zuen talde froga batean. Talde galtzaileak mendian igaro beharko zuen gaua, partaide bat galtzeaz gain.
Irabazleak 7.000€ irabazi zituen, bigarrenak 2.000€ eta hirugarrenak 1.000€. Horrez gain, hobekien sailkatutako gizonak eta emakumeak 2018ko Conquis saioan parte hartuko zuten.

## Kanpo estekak

* Datuak: Q97205374
# Izan ala ez izan (Hamlet)

Izan ala ez izan William Shakespeare ingeles antzerkigilearen Hamlet antzezlaneko 3. ekitaldiko 1. eszenako 1. lerroan aipatzen den bakarrizketa da. Literatura unibertsaleko aipamen ezagunenetakoa da, eta ziurrenik antzerkigile honen idazlanetako ospetsuena ere bai.
| « | Izan, ala ez izan: horra hor auzia; ea nobleago zaigun fortuna gaitzaren harri eta gezikadak pairatzea, ala nahigabe-itsaso baten aurka altxaturik aurre egin eta azkena ematea nahigabeoi? Hiltzea, lo egitea, besterik ez; eta lo horrez amaituko balitzaizkigu, bihotz-minarekin, haragiari berez datxezkon mila ezbeharrak... bai akabera irrikagarria horixe. Hiltzea, lo egitea; lo, ausaz amets egitea: horra hor, bai, koska; ezen, herio-lo horretan zer amets datozkeen bizi-lor hau gainetik ken dezagunean, atzeragarri baitugu noski. Gogoeta horrek du hain luzaro bizirik iraunarazten miseria. Ezen, nork lituzke jasango munduaren ukaldiak, zapaltzailearen makurra, harroaren destaina, maitasun gaitzetsiaren penak, legearen geldoa, kargudunen burgoikeria, eta baliozkoak etsi-etsian eskasarengandik jasotzen dituen purrustadak, berak lezakeelarik bertan kito egin kontuaz sastakai huts batez? Nork lituzke zamok eramango, bizi astun baten nekepean kexu-izerditan, ez balitz heriotzaren —beraren mugatik bidaiaririk itzultzen ez den lurralde ikertu gabe horren— ondorengo zerbaiten ikarak gogoa aztoratzen digulako eta hobetzat joarazten munduko gaitzak pairatzea, ezen ez oldartzea ezagutzen ez ditugun beste batzuetara? Hala gaitu kontzientziak koldar bilakatzen guztiok; eta hala du deliberoaren jatorrizko kolorea arras gaizkitzen pentsamenduaren zantzu zurbilak, eta hainbat egiteko funts eta munta larrikok horren kariaz du bere oldea bestetaratzen, eta ekintza izena galtzen... Apal dezadan, baina, ahotsa: horra Ofelia ederra. —Ninfa, heure otoitzetan oroit ene hoben guztiez. | » |
| 2002ko Juan Garziaren bertsioa. ||

## Kanpo estekak

* Datuak: Q1365408
* Multimedia: Hamlet / Q1365408
# Izano

Izano Italiako udalerri bat da. Cremonako probintzian kokatuta dago, Lombardia eskualdean. 1.940 biztanle ditu, 6,19 kilometro koadroko azaleran banatuta.

## Mugakideak

Izanok honako udalerri hauekin egiten du muga:
Castelleone Crema Madignano Romanengo Salvirola Fiesco Offanengo

## Kanpo estekak

* Datuak: Q42871
* Multimedia: Izano / Q42871
# Izanagi eta Izanami

Izanagi (japonieraz: イザナギ) eta Izanami (japonieraz: イザナミ) Japonian, munduaren sorrerari buruzko mitoko jainko nagusiak dira. Zerua eta Lurra kaosetik bereizi zirenean agertu ziren zortzigarren anai-arreba bikotea izan ziren. Zeruko zubi batean jarrita, diamantez hornitutako lantza batez, lehen lur-masa sortu zuten. Lehen sexu-harremanaren ondorioz, gaizki osatutako haur bat jaio zen, Hiruko (japonieraz: 水蛭子, 蛭子神, 蛭子命) , eta txalupa batean joaten utzi zuten; hurrengo harremanetatik uharte eta jainko asko jaio ziren. Azkenean banatu egin ziren; Izanagik bainu bat hartu zuen, hilekin egona baitzen eta garbitu beharra zuen; bainatu ahala, jainko-sail bat sortu zen. Xinto erlijioan, bainu hori harai delakoaren fundaziotzat hartzen da, garbitasun-praktiketan nagusia dena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12259961
* Multimedia: Izanagi and Izanami / Q12259961
# Izapide

Izapidea edo zuzemena afera administratibo bat burutu eta behar diren ondorioak izan ditzan aurkeztu beharreko inprimaki eta beste agiriak bete eta emate, sinadura, ziurtapen, erabaki eta beste urratsen multzoa da, behar den epean egin beharrekoak. Administrazio eraginkortzat jotzen da izapideak egiteko modu azkar eta erosoa eskaintzen duena.

## Kanpo estekak

* Datuak: Q2842466
# Izapide-aldiko soldata

Izapide-adiko soldata kaleratze-datatik kaleratzea bidegabea dela adierazten duen epaia jakinarazten denera arteko aldiari dagokion soldata da, langilea berriz hartu artekoa, edo langilea beste lan bat aurkitu artekoa.

## Kanpo estekak

* Datuak: Q25473126
# Hyde konderria

Hyde konderria honako konderri hauetako baten izena izan daiteke:
* Hyde konderria (Ipar Carolina)
* Hyde konderria (Hego Dakota)
# Hyde Park (New York)

Hyde Park Ameriketako Estatu Batuetako inkorporatutako herri bat da. Dutchess konderrian kokatuta dago, New York estatuan. 21.021 biztanle ditu, 39,86 kilometro koadroko azaleran banatuta.

## Ikus, gainera

* Dutchess konderrian

## Kanpo estekak

* Datuak: Q988554
* Multimedia: Hyde Park, New York / Q988554
# Hyde Park (Utah)

Hyde Park Ameriketako Estatu Batuetako hiri bat da. Cache konderrian dago, Utah estatuan. 5.234 biztanle ditu, 11,21034 kilometro koadroko azaleran banatuta.

## Ikus, gainera

* Cache konderria

## Kanpo estekak

* Datuak: Q483232
* Multimedia: Hyde Park, Utah / Q483232
# Hyde Park (Vermont)

Hyde Park Vermont estatubatuar estatuko Lamoille konderrian dagoen herria da. 2010. urtean 2.954 biztanle zituen eta 29,25 pertsona/km²-ko dentsitatea.

## Kanpo estekak

* Datuak: Q2051042
* Multimedia: Hyde Park (town), Vermont / Q2051042
# Hyde Park Corner

Hyde Park Corner, Erresuma Batuko Londres hiriburun dagoen kale eta bidegurutze bat da, Westminster Hiria barrutian.
Hyde Parken hego-ekialdeko izkinan dago.

## Erreferentziak

* Zerrenda:Londresko auzoak
* Datuak: Q2166146
* Multimedia: Hyde Park Corner / Q2166146
# Hyde konderria (Hego Dakota)

Hyde konderria (ingelesez: Hyde County) Hego Dakotako konderri bat da, Ameriketako Estatu Batuetan. Hiriburua Highmore da. 2010eko zentsuaren arabera 1.420 biztanle zituen, Hyde kilometro koadroko azaleran.

## Geografia

Hyde konderriak 2.243,29 kilometro koadro ditu. Horietatik 14,54 ura dira. Beste 2.228,75 lurra dira. Biztanleria dentsitatea 0,63 da.

## Demografia

2010eko zentsoan bizi ziren 1.420 pertsonetatik 1.278 txuriak edo hispanoak dira. Horietatik hispano edo latino kategorian 15 dira. 1 beltzak edo afroamerikarrak. 113 amerikar natiboak ziren eta 1 Hawaii edo Pazifikoko irletako natiboak. 3 asiarrak ziren. Bestelako arraza bat kategorian 0 biztanle daude. Bukatzeko euren burua arraza bat baino gehiagotan 24 pertsonek kokatzen zuten.

### Biztanleria piramidea
## Kanpo estekak

* Datuak: Q495672
* Multimedia: Hyde County, South Dakota / Q495672
# Hyde Park Corner geltokia

Hyde Park Corner geltokia, Londresko metroaren geltoki bat da, Erresuma Batuko Londres hiriburuan, Hyde Parketik hurbil.
1906ko abenduaren 15ean inauguratu zen.
* Datuak: Q1279102
* Multimedia: Hyde Park Corner tube station / Q1279102
# Hyde Parkeko koartelak (Sydney)

Hyde Parkeko koartelak, Australiako Sydney hirian dagoen eraikin historiko multzo bat da.
1812-1819 artean, Hegoaldeko Gales Berriko Lachlan Macquarie gobernatzailearen agintaldian, eraiki ziren, Britainiar Inperioaren kolonizazio garaian lan astunetara derrigortuak izan ziren presoentzako bizileku gida. Francis Howard Greenway arkitektoak proiektatu zituen, honek ere iraganean Erresuma Batuan iruzurgilea izateagatik Australiara deportatua.
Eraikinak Georgiar estiloan eta adreilu gorriz eraikiak daude. Beren lehenbiziko erabilpena XIX. mendearen amaieraldera amaitu zen, presoak Cockatoo uhartera lekualdatuak izan zirenean. Ondoren erabilpen ugari izan zituen, inprimategitik hasi eta epaitegiraino. Gaur egun eraikinen historiari buruzko museoaren kokalekua da.

## Kanpo estekak

* Datuak: Q1577600
* Multimedia: Hyde Park Barracks, Sydney / Q1577600
# Hyde Park (Pennsylvania)

Hyde Park Pennsylvaniako borough bat da. Westmoreland konderrian kokatua dago. 2010ean 500 biztanle zituen, 0,62 kilometro koadrotan banatuta.

## Ikus, gainera

* Westmoreland konderria

## Kanpo estekak

* Datuak: Q1183100
* Multimedia: Hyde Park, Pennsylvania / Q1183100
# Holosteo

Holosteoak (Holostei) arrain aktinopterigioen infraklaseetako bat da. Zortzi espezie dira, bi ordenatan banatuak, Amiiformes (bizi den espezie bakarra Amia calva da), eta Lepisosteiformes. Erregistro fosilean espezie gehiago dago.
Kondrosteoen eta teleosteoen arteko ezaugarriak dituzte. Eskeletoa ia erabat osifikatua daukate, ezkata ganoideak eta notokorda.

## Kanpo estekak

* Datuak: Q846164
* Multimedia: Holostei / Q846164
* Espezieak: Holostei
# Holokroi

Holokroia Star Warseko film sagan Jedi maisuek euren esentzia, izaera eta oroitzapenak gordetzeko eta hala euren ezagutzak ondorengo belaunaldietako jendeari ezagutarazteko erabili zuten kubo formako gailu bat da. Antzinako Errepublikaren garaitik datatua dago. Luke Skywalkerren Jedi akademiaren garaian gailu hauek egiteko beharrezko ziren ezagutzak galduak zeuden, eta ordurarte bat baino ez zen geratzen, Vodo-Siosk-Baas. Sith holokroiak ere badaude, jedienen funtzio berak betetzen dituztenak baina sithei buruzko informazioa eta kolore gorria dutenak, jedienak kolore zurikoak diren bitartean. Star Wars: Galactic Battlegrounds bideo-jokoan (Age of Empires II Star Warsen skin batekin), holokroiak Age of Empires IIko erlikia ordezkatzen du, Nova kredituak emanez.

## Kanpo estekak

* Datuak: Q2261637
# Holon

Holon (hebreeraz חוֹלוֹן; arabieraz حولون), Israelgo hiria da, Tel Aviv barrutian dagoena. Mediterraneo Itsasoaren kostaldean dagoen hiri honek herrialdeko bigarren industria-gunea du, Haifa eta gero.

## Herri eta hiri senidetuak

* Dayton (Ohio) (Ameriketako Estatu Batuak)
* Suresnes (Frantzia)
* Berlin-Mitte (Alemania)
* Hannoversch Münden (Alemania)
* Anshan (Txina)

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .

## Kanpo estekak

* Webgune ofiziala
* Datuak: Q192213
* Multimedia: Holon / Q192213
# Holotheria

Holotheria ugaztun klado bat da, batzuetan infraklase gisa izendatua (sailkapenaren arabera). Mammalia eta Theriaren arteko leku bat izango luke, nahiz eta gertuago dagoen Theriak ordezkatzen duenetik Mammalia osotik baino.

## Sailkapena

McKenna eta Bell-ek jerarkia ezarri zuten 1997an:
Ondoren eginiko lan batzuetan proposamen hori berrikusi eta hainbat aldaketa egin dira. Artikulu batzuk aipatzearren:
* Wang, Clemens, Hu & Li, 1998.
* Rougier, Novacek, McKenna & Wible, 2001.
* Luo, Cifelli & Kielan-Jaworowska, 2001
* Luo, Kielan-Jaworowska & Cifelli, 2002
* Kielan-Jaworowska, Cifelli & Luo, 2004.
Kladograma honetan aipatzen dira aurreko erreferentziatan aipatutako aldaketak:

## Erreferentziak

* ↑ McKenna, M.C., y Bell, S.K. (1997), Classification of Mammals Above the Species Level., Columbia University Press, New York. 0-231-11013-8.
* ↑ Wang, Y., Clemens, W. M., Hu, Y. & Li, C., 1998: A probable pseudo-tribosphenic upper molar from the Late Jurassic of China and the early radiation of the Holotheria. Journal of Vertebrate Paleontology: vol. 18.
* ↑ Rougier, G. W., Novacek, M. J., McKenna, M. C. & Wible, J. R., 2001: Gobiconodonts from the Early Cretaceous of Oshih (Ashile), Mongolia. American Museum Novitates: #3348
* ↑ Luo, Z.-X., Cifelli, R. L. & Kielan-Jaworowska, Z., 2001: Dual origin of tribosphenic mammals. Nature: Vol. 409, 4
* ↑ Luo, Z.-X., Kielan-Jaworowska, Z. & Cifelli, R. L., 2002: In quest for a phylogeny of Mesozoic mammals. Acta Palaeontologica Polonica: Vol. 47, #1
* ↑ Kielan-Jaworowska, Z., Cifelli, R. L. & Luo, Z.-X., 2004: Mammals from the Age of Dinosaurs – origins, evolution, and structure. Columbia University Press, New York, 2004
* Datuak: Q2478975
* Multimedia: Holotheria / Q2478975